《既游东山乘月登舟至曹娥江》
宋代·喻良能

虞江波上一帆风，天水澄明夜色空。
古体诗成岩影里，新醅酒酌月明中。
吚哑两桨止还作，欸乃数声西复东。
尘滓此时无一点，恍疑身在水晶宫。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。